EkBass/fiwiki-20250220-pages-articles huggingface dataset:
Urho Lehtinen

Urho Valdemar Lehtinen (24. syyskuuta 1887 Tampere – 6. marraskuuta 1982) oli suomalainen taidemaalari. Hänen töitään oli ensi kerran julkisesti esillä Turussa vuonna 1907. Hänen tuotantoonsa kuuluu muun muassa muotokuvia, maisemamaalauksia sekä kirkkomaalauksia, joista tunnetuimpia ovat Jämsän, Kankaanpään ja Ylistaron kirkkojen suuret henkilösommitelmat. Hänet tunnetaan erityisesti suomalaisen kansanelämän kuvaajana. Lehtisen vanhemmat olivat puuseppä ja koristeveistäjä Juho Lehtinen ja Maria Amanda Lehtinen (s. Palmqvist). Lehtinen opiskeli Turun piirustuskoulussa Victor Westerholmin ja Elias Muukan johdolla vuosina 1903–1905 ja sen jälkeen Suomen Taideyhdistyksen piirustuskoulussa Helsingissä vuosina 1906–1909, opettajinaan muun muassa Albert Gebhard, Eero Järnefelt ja Väinö Blomstedt. Taideopintojensa ohessa Lehtinen hankki myös ammattimaisen koristemaalarin taidot. Taiteilijanuransa alussa hän toimikin koristemaalarina mutta ryhtyi hyvän näyttelymenestyksensä myötä pian päätoimiseksi taiteilijaksi. Vuonna 1911 Lehtinen solmi avioliiton Hilja Lentzin (1886–1968) kanssa, ja pari muutti Helsingistä ensin vuonna 1917 Jämsään ja vuonna 1920 Jyväskylään, jossa Lehtinen osallistui aktiivisesti kaupungin taide-elämään. Lehtisen maalaustuotanto on varsin laaja ja monipuolinen. Siihen sisältyy niin maisemia, henkilösommitelmia, muotokuvia kuin kukka-asetelmia, ja hän maalasi myös kirkkojen koristuksia ja kirkkomaalauksia. Varhaiset teokset olivat värimaailmaltaan impressionistisia mutta myöhemmin taiteilijan tyyli muuttui ekspressionismin suuntaan. Vaikka Lehtisen töissä näkyy vaikutteita monista eri taidesuunnista ja tyyleistä, hänen taiteensa lähtökohtana on pidetty suomalaista kansanomaisuutta. Maalausten ohella Lehtinen teki paljon piirustuksia, joihin hän ikuisti lukuisia lähiympäristönsä ihmisiä. Jyväskylään muuton jälkeen myös koristemaalaus palasi Lehtisen toiseksi ammatiksi, ja hänet tunnetaankin laajasti kirkkomaalarina. Hän työskenteli kaikkiaan 50 eri kirkossa, joihin hän maalasi alttaritauluja, uskonnollisaiheisia henkilösommitelmia, koristesommitelmia ja lasimaalauksia. Hän laati myös kirkkojen sisävärityssuunnitelmia ja teki niiden entisöinti- ja puhdistustöitä. Lehtinen sai ensimmäisen puolisonsa kanssa kolme lasta. Leskeksi jäätyään hän avioitui Annelin Ikosen (s. 1928) kanssa. Urho Lehtisestä on julkaistu Louna Lahden, Jyrki Markkasen ja Esa Sirosen kirjoittama monografia Sinappiaurinko.Sinappiaurinko, Urho Lehtisen elämästä ja taiteilijuudesta ==Lähteet== *Kuvataiteilijamatrikkeli *Urho Lehtinen – Toistensa tukena. Jyväskylän taidemuseo *Lehtinen, Urho (1887–1982), kuvataiteilija (finnica.fi) *Urho Lehtinen (avoinmuseo.fi) === Viitteet === == Aiheesta muualla == * Piirrelmiä Urho Lehtisen taiteilijataipaleen varrelta, Helsingin Sanomat, 10.10.1937, nro 273, s. 34, Kansalliskirjaston digitaaliset aineistot Luokka:Suomalaiset taidemaalarit Luokka:Pro Finlandia -palkitut Luokka:Vuonna 1887 syntyneet Luokka:Vuonna 1982 kuolleet
Ukita Naoie

Ukita Naoie (, 1529 – 1. helmikuuta 1582) oli japanilainen Sengoku-kauden daimio. Naoie palveli alkujaan Urakami-klaania, ja vuonna 1544 hänelle myönnettiin oma läänitys. Hän suoriutui annetuista tehtävistään menestyksekkäästi ja auttoi Urakamia taistelussa petollisia vasalleja vastaan. Lopulta Naoien vaikutusvalta nousi niin suureksi, että Urakamin vasallit seurasivat mieluummin häntä. Naoie solmikin liittouman voimakkaan Mōri-klaanin kanssa Urakamia vastaan ja kukisti Urakamin vuonna 1577. Vuonna 1578 Mōri- klaani päätyi sotaan nousevaa Oda Nobunagaa vastaan ja kutsui Naoien mukaan. Naoie ei kuitenkaan uskonut Mōrin mahdollisuuksiin ja lähetti vain hieman joukkojaan Kōzukin taisteluun. Naoie kuoli vuonna 1582, ja klaanin johtoon nousi Naoien poika Ukita Hideie. ==Lähteet== * Luokka:Daimiot Luokka:Vuonna 1529 syntyneet Luokka:Vuonna 1582 kuolleet
Mehonmäki

Mehonmäki on kulmakunta Kiteellä, entisessä Kesälahden kunnassa. Se sijaitsee Kiteen kirkonkylän lounaispuolella valtatien 6 ja Karjalan radan välissä. Mehonmäellä on enimmäkseen kesäasutusta, mutta siellä on myös vakituista asutusta. Luokka:Suomen kulmakunnat Luokka:Kesälahden kylät
Hōjō Sōun

Hōjō Sōun, tunnetaan myös nimellä Ise Nagauji (, 1432 – 8. syyskuuta 1519), oli myöhemmän Hojo-klaanin perustaja ja merkittävä daimio Sengoku-kauden Japanissa. Sōunin isosisko oli naimisissa Imagawa-klaania johtajeen Imagawa Yoshitadan kanssa, minkä myötä Sōun liittyi Imagawa-klaanin palvelukseen Surugan provinssissa. Vuonna 1476 Yoshitada menehtyi taistelussa, ja Sōun liittyi auttamaan perintäkiistassa tämän poikaa, Imagawa Ujichikaa. Kiitoksena palveluksistaan Sōunin hallintaan myönnettiin linna. Sōun jatkoi Imagawan palveluksessa, ja vuonna 1495 hän sai haltuunsa Odawaran linnan, josta tuli sittemmin hänen klaaninsa pitkäaikainen tukikohta. Sōun kuoli vuonna 1519 ja kuolemansa jälkeen siirsi klaanin johtajuuden pojalleen Hōjō Ujitsunalle. ==Lähteet== * Luokka:Daimiot Luokka:Vuonna 1432 syntyneet Luokka:Vuonna 1519 kuolleet
Karl Reger

Karl Reger (7. syyskuuta 1930 – 27. maaliskuuta 2024Catholic-Hierarchy.org: Bishop Karl Reger) oli saksalainen roomalaiskatolinen piispa. Hänet vihittiin papiksi Aachenin hiippakuntaan 25. heinäkuuta 1960 ja nimitettiin sen vihkipiispaksi sekä Árd Srathan titulaaripiispaksi 23. joulukuuta 1986. Piispaksi vihkiminen seurasi 7. helmikuuta 1987. Pääkonsekraattorina toimi Klaus Hemmerle, jota avustivat Ernst Franz Gerd Werner Dicke ja Pascàsio Rettler. Reger jäi eläkkeelle 15. maaliskuuta 2006. == Lähteet == Luokka:Saksalaiset papit Luokka:Katoliset piispat Luokka:Vuonna 1930 syntyneet Luokka:Vuonna 2024 kuolleet
Hohtopensasyökkönen

Hohtopensasyökkönen (Amphipyra pyramidea) on eteläisessä Suomessa jokseenkin yleinen loppukesän ja alkusyksyn yöperhoslaji. == Koko ja ulkonäkö == Hohtopensasyökkönen on melko kookas yöperhonen. Etusiivet ovat kauttaaltaan voimakkaan kiiltävät ja pohjaväriltään tummanruskeat. Rengastäplä ja ulompi poikkiviiru ovat terävärajaiset, vaaleat ja erottuvat selkeästi. Sisempi poikkiviiru on yleensä ruskeampi, voimakkaasti mutkitteleva ja tekee siiven etureunassa jyrkän mutkan kohti siiven tyveä. Poikkiviirujen väliin jäävä siiven osa on jokseenkin tasaleveä ja ulomman poikkiviirun luona väriltään hyvin tumma. Takasiivet ovat terävärajaisesti erottuvaa ruskeaa etureunaa lukuun ottamatta voimakkaan kuparinruskeat. Pään etuosan huulirihmat ovat kokonaan vaaleat. Siipiväli on 47-52 mm.http://www2.nrm.se/en/svenska_fjarilar/a/amphipyra_pyramidea.htmlhttp://ukmoths.org.uk/show.php?bf=2297http://www.nhm.uio.no/fakta/zoologi/insekter/norlep/noctuidae/pyramidea.htmlMikkola K, Jalas I. Suomen perhoset. Yökköset 2. Suomen Perhostutkijain Seura. Otava 1979. ISBN 951-1-04297-1 s. 52 Hohtopensasyökkösen voi sekoittaa vain harvinaisempaan hämypensasyökköseen (Amphipyra berbera). Lajien erottaminen toisistaan voi olla varsin hankalaa. == Levinneisyys ja lentoaika == Hohtopensasyökköstä tavataan Pohjois-Afrikasta ja Etelä-Euroopasta Keski- Euroopan ja Venäjän läpi aina Japaniin saakka. Suomessa sitä tavataan etelä- ja keskiosissa suunnilleen Vaasa-Joensuu-linjalle saakka. Perhosia voi tavata heinäkuun lopusta lokakuun alkupuoliskolle.http://www.insects.fi/Lepidoptera/Noctuidae/Amphipyra/pyramidea/Amphipyra%20pyramidea.htm == Elinympäristö ja elintavat == Laji viihtyy kosteissa lehdoissa sekä lehti- ja sekametsissä. Aikuiset perhoset lentävät pimeän laskeuduttua ja tulevat valolle, mutta huomattavasti useammin makealla nesteellä kostutetulle syötille. Toukka koteloituu kotelokopan sisään maahan. Muna talvehtii. == Ravintokasvi == Toukka elää tammilla (Quercus) ja muutamilla muilla lehtipuilla sekä kuusamilla (Lonicera) ja syreeneillä (Syringa). == Lähteet == == Aiheesta muualla == * Suomen Perhoset: Hohtopensasyökkönen * lepiforum.de * ohjeita lajien A. pyramidea ja A. berbera erottamiseen * Moths and Butterflies of Europe and North Africa Luokka:Pensasyökköset
Klaus Hemmerle

Klaus Hemmerle (3. huhtikuuta 1929 – 23. tammikuuta 1994) oli saksalainen roomalaiskatolinen piispa. Hän syntyi Freiburg im Breisgaussa, ja hänet vihittiin papiksi 25. toukokuuta 1952. Hänet nimitettiin Aachenin hiippakunnan piispaksi 9. syyskuuta 1975 ja vihittiin piispaksi 8. marraskuuta 1975. Pääkonsekraattorina toimi Johannes Pohlschneider, jota avustivat Hermann Josef Schäufele ja Joseph Ludwig Buchkremer.Catholic-Hierarchy.org: Bishop Klaus Hemmerle == Lähteet == Luokka:Saksalaiset papit Luokka:Katoliset piispat Luokka:Vuonna 1929 syntyneet Luokka:Vuonna 1994 kuolleet
Joe Kocur

Joseph George ”Joe” Kocur (s. 21. joulukuuta 1964) on entinen kanadalainen ammattilaisjääkiekkoilija, pelipaikaltaan oikea laitahyökkääjä. Sukutaustaltaan hän on puolalainen. == Pelaajaura == Kocur pelasi ennen ammattilaisuraansa Yorkton Terriersissä juniorisarja SJHL:ssä ja Saskatoon Bladesissä juniorisarja WHL:ssä. Detroit Red Wings varasi hänet NHL:ään numerolla 88 varaustilaisuuden 1983 viidennellä kierroksella. Hänen ammattilaisuransa alkoi Red Wingsin silloisessa farmijoukkueessa Adirondack Red Wingsissä AHL:ssä. Kocur pelasi ensimmäiset NHL-ottelunsa kaudella 1984–1985 (debyytti helmikuussa 1985) ja vakiinnutti paikkansa seuraavalla kaudella. Hän oli kovaa taklaava alempien ketjujen laitahyökkääjä, joka hoiti myös poliisin roolia. Hänestä ja joukkuetoveristaan Bob Probertista alettiin 1980-luvulla käyttää yhteistä lempinimeä Bruise Brothers. Kocur oli kaudella 1985–1986, jolla hän sai yhteensä 377 jäähyminuuttia, koko NHL:n jäähytilaston kärkinimi, minkä lisäksi hän oli joukkueensa eniten jäähyminuutteja saanut pelaaja myös kausina 1986–1987 ja 1989–1990. Hän teki NHL-uransa ennätyspisteet, 36 tehopistettä (16 maalia ja 20 syöttöpistettä 71:ssä runkosarjaottelussa), kaudella 1989–1990. Kaikkina muina runkosarjakausina hän teki alle 20 pistettä. Kocur siirtyi maaliskuussa 1991 New York Rangersiin pelaajakaupassa, jossa Rangers sai hänen lisäkseen Pär Djoosin, ja jossa Red Wingsiin siirtyivät Jim Cummins, Kevin Miller ja Dennis Vial. Siirron jälkeisinä kausina hänen jäähylukemansa laskivat selvästi NHL-uransa alkuvuosiin verrattuna. Vuonna 1994 hän oli voittamassa ensimmäisen kerran urallaan Stanley Cupia. Maaliskuussa 1996 Kocur siirtyi Vancouver Canucksiin pelaajakaupassa, jossa Rangers sai vaihdossa maalivahti Kay Whitmoren. Hän edusti Canucksia vain kauden 1995–1996 lopun. Kocur pelasi syksyllä 1996, jolloin oli ilman NHL-sopimusta, San Antonio Dragonsissa IHL:ssä ennen kuin palasi saman vuoden joulukuussa Detroit Red Wingsiin. Hän oli voittamassa Red Wingsissä Stanley Cupin mestaruutta vuosina 1997 ja 1998. Hänen viimeiseksi kaudekseen jäi kausi 1998–1999, jolla hän oli sivussa yli 40 ottelusta loukkaantumisten vuoksi. Kocur pelasi 15 kautta kestäneellä NHL-urallaan 820 runkosarja- ja 118 pudotuspeliottelua. Hän teki runkosarjassa yhteensä 162 tehopistettä, 80 maalia ja 82 syöttöpistettä, ja pudotuspeleissä 22 tehopistettä, 10 maalia ja 12 syöttöpistettä. Jäähyminuutteja hänelle kertyi runkosarjassa 2 519 ja pudotuspeleissä 231. == Pelaajauran jälkeen == Pelaajauransa jälkeen Kocur toimi 2000-luvun alussa aluksi Detroit Red Wingsin videovalmentajana ja vuosina 2002–2004 apuvalmentajana. Hän on toiminut myös seuran alumniyhdistyksen puheenjohtajana. Kocur on myös perustanut oman yrityksen nimeltä Kocur Enterprises. == Lähteet == Luokka:Kanadalaiset jääkiekkoilijat Luokka:Detroit Red Wingsin varaamat pelaajat Luokka:Vuonna 1964 syntyneet Luokka:Elävät henkilöt
Joe Son

Joseph Hyungmin Son (s. 22. marraskuuta 1970) on korealaissyntyinen näyttelijä ja vapaaottelija. Son syntyi Koreassa, mutta muutti Kaliforniaan nuorena. Hänet tunnetaan vapaaottelijana erityisesti ottelustaan Keith Hackneyta vastaan. Hackney voitti ottelun lyötyään Sonia useaan otteeseen nivusiin, mikä oli tuolloin sallittua. Son jättäytyi vapaaottelemisesta hävittyään neljä ottelua voitoitta. Hän otteli itse luomallaan tyylillä, jota hän kutsui nimellä ”Joe Son Do”. Sonin tunnetuin elokuvarooli oli vuoden 1997 elokuvassa Austin Powers – kumma jätkä, jossa hän näytteli roistoa nimeltä Random Task. Hän on esiintynyt myös useissa muissa elokuvissa, kuten Bloodfist V: Human Target. Syyskuussa 2011 Son tuomittiin elinkautiseen vankeusrangaistukseen ilman mahdollisuutta ehdonalaiseen vapauteen vuonna 1990 tehdystä väkivaltaisesta joukkoraiskauksesta. Tuolloin Son ja Santiago Lopez Gaitan kaappasivat 19-vuotiaan naisen jouluaattona, ja raiskasivat tämän useita kertoja auton takapenkillä. Lokakuussa 2011 elinkautisrangaistustaan suorittanutta Sonia syytettiin sellitoverinsa surmasta. ==Filmografia== *Villi pako (1993) *Shootfighter: Fight to the Death (1993) *Bloodfist V: Human Target (1994) *Bad Blood (1994) *Shootfighter II (1996) *Austin Powers – kumma jätkä (1997) ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset vapaaottelijat Luokka:Yhdysvaltalaiset elinkautisvangit Luokka:Seksuaalirikoksista tuomitut henkilöt Luokka:Amerikankorealaiset Luokka:Vuonna 1970 syntyneet Luokka:Elävät henkilöt
Rasti-Salokylä

Rasti-Salokylä on Ranta-Salokylän, Peräsalokylän ja Rastin muodostama kyläkeskus nykyisen Kiteen, entisen Kesälahden kunnan alueella. == Ranta- Salokylä == Ranta-Salokylä on yksi Rasti-Salokylän kylistä. Ranta-Salokylään kuuluu Aittolahti, Salokylä ja Mäntylahti. Ranta-Salokylässä on Kesälahden mattopesula, korkea Hunonmäen lintutorni, Mäntyrannan leirintäalue, Mäntyrannan yleinen uimaranta, Karwood-tehdas sekä kalasatama. Ennen Ranta- Salokylällä toimi kauppa ja koulu. Nyttemmin Ranta-Salokylä on pääasiassa kesäasuttu, paitsi Vääränmäentienvarren uudempaa haja-asutusaluetta multamäen maastossa, sekä yhä toimivia maa- ja metsätalouksia. == Peräsalokylä == Peräsalokylä kuulu myös Rasti-Salokylään. Peräsalokylällä on ampumarata ja Haavikon metsästysmaja. Peräsalokylän maastot ovat nimensä mukaan hyvää eränkäyntimaata, tarjoten hirven- ja karhunmetsästystä, sekä sienestys ja marjastusmahdollisuuksia. == Rasti == Rasti on yksi Rasti-Salokylän kylistä. Rastissa toimi ennen Karjalan lomakeskus, sekä 80-luvun alkupuolelle peruskoulun ala-aste. Rastissa on paljon kesäasutusta. Rastin Ulponniemessä pidetään Rasti-Salokylän erilaisia kyläjuhlia. Ranta-Salokylä ja Rasti sijaitsevat Väärämäentien varrella, kirkasvetisen Puruveden äärellä. Perinteisiä elinkeinoja ovat olleet maanviljely, kalastus, sekä metsänhoito. Ulponiemen satamaa on käytetty tukinuittoon Saimaan vesistöön. Luokka:Kesälahti
Pikisaari

Pikisaari voi tarkoittaa seuraavia: * Pikisaari, saari Saimaalla Lappeenrannassa * Pikisaari, saari ja kaupunginosa Oulujoen suistossa Oulussa * Pikisaari, alue Hirvensalon pohjoisrannalla Turussa * Pikisaari, saari Vaasassa
8b/10b-koodaus

Tietoliikenteessä 8b/10b on linjakoodausmenetelmä, jossa 8 bitin jono eli tavu muunnetaan 10 bittiseksi jonoksi.Tämän avulla saadaan tasapainotettua ykkösten ja nollien määrä, mikä mahdollistaa joissain käytöissä tasavirtabalanssin riippumatta siitä, millaista dataa siirretään. Ero ykkösten ja nollien lukumäärässä on enintään 2 bittiä vähintään 20 bitin pituisessa jonossa, ja pidemmissä jonoissa tämä ero pienenee suhteessa jonon pituuteen. IBM:n vuonna 1982 jättämässä patenttihakemuksessa keksijöiksi mainitaan Al Widmer ja Peter Franaszek. ==Käyttökohteita== * Aurora * CoaXPress * Common Public Radio Interface (CPRI) * DVB Asynchronous Serial Interface (ASI) * DVI ja HDMI * DisplayPort Main Link * Fibre Channel * Gigabit Ethernet (paitsi 1000Base-T) * HyperTransport * IEEE 1394b * InfiniBand * UniPro M-PHY * OBSAI RP3 rajapinta * PCI Express alle 8.0 GT/s nopeuksilla * Serial RapidIO * Serial ATA * SAS * SSA * ServerNet (alkaen ServerNet2) * USB 3.0 * XAUI ==Lähteet== * http://domino.research.ibm.com/tchjr/journalindex.nsf/0/b4e28be4a69a153585256bfa0067f59a?OpenDocument ===Viitteet=== Luokka:Linjakoodaus
The Librarian 2 – paluu kuningas Salomonin kaivoksille

The Librarian 2 – paluu kuningas Salomonin kaivoksille on järjestyksessään toinen yhdysvaltalaiselle TNT-kaapelikanavalle tuotetuista The Librarian -franchisen televisioelokuvista. Sarjassa huippuälykäs kirjastonhoitaja Flynn Carsen (Noah Wyle) suojelee kirjaston salaisessa osastossa säilytettäviä historiallisia ja usein maagisia esineitä. Se on jatkoa ensimmäiselle osalle The Librarian – kohtalon keihäs (2004). Tämä televisioelokuvasarjan toinen osa alkaa vuoden kuluttua edellisen osan tapahtumista. Flynn Carsen on muuttanut äitinsä luota. Vaarallisilla etsintämatkoillaan hän on löytänyt muun muassa kristallikallon. Palattuaan kotiin syntymäpäiväjuhliltaan hän havaitsee asuntonsa myllätyn. Flynniltä ryöstetään hänelle postissa samana päivänä lähetetty kirje. Kirjeessä oli Kuningas Salomonin kaivoksien sijainnista vihjeitä antava kartta. Flynnin esimiehen Judsonin (Bob Newhart) mukaan kaivokseen kätketty Salomonin kirja antaa lukijalleen vallan hallita aikaa ja avaruutta, joten kirja on pidettävä salassa. Flynn lähtee varkaan perään. Sarjan seuraava osa oli The Librarian 3 – Juudaksen maljan kirous (2008). Luokka:Yhdysvaltalaiset televisioelokuvat Luokka:Vuoden 2006 yhdysvaltalaiset elokuvat Luokka:Yhdysvaltalaiset seikkailuelokuvat
Toni Tirri

Toni Tirri (1980http://artova.fi/index.php?option=com_content&task;=view&id;=2030&Itemid;=386 Toni Tirrin sarjakuvia – 6. huhtikuuta 2014) oli suomalainen sarjakuvantekijä. Hän julkaisi vuodesta 1998 kalentereita ja sarjakuvakokoelmia, joissa esiintyi leppäkerttu Leppiz. == Albumeja == * * == Lähteet == == Aiheesta muualla == * Verkkopäiväkirja. * Jukka Laine: Leppiz tahtoo piparii! Kvaak.fi 14.4.2007. Luokka:Suomalaiset sarjakuvantekijät Luokka:Vuonna 1980 syntyneet Luokka:Vuonna 2014 kuolleet
Hämypensasyökkönen

Hämypensasyökkönen (Amphipyra berbera) on yleisehkö loppukesän yöperhoslaji. == Koko ja ulkonäkö == Hämypensasyökkönen on suhteellisen kookas, tummanruskea yöperhonen, jonka siipien pinta on melko kiiltävä. Etusiivet ovat pohjaväriltään tummanruskeat. Rengastäplä ja ulompi poikkiviiru ovat vaaleat ja erottuvat selvästi. Sisempi poikkiviiru on sävyltään ruskeampi, ja mutkittelustaan huolimatta se on siiven etureunassa lähes suora. Poikkiviirut eivät ole yhdensuuntaiset, vaan niiden väliin jäävä alue on siiven takareunassa huomattavasti kapeampi kuin siiven etureunassa, eikä siiven keskivaiheilla näkyvä tumma varjostuma kosketa ulompaa poikkiviirua. Takasiivet ovat etureunastaan ruskeat, mutta muuten kuparinruskeat. Etureunan väri sulautuu siipeen ilman selvää rajaa, ja siipisuonet näkyvät takasiivissä yleensä muuta siipeä tummempina. Imukärsän sivuilla sijaitsevat huulirihmat ovat tummat ja niissä on vaalea kärki. Siipiväli on 47-52 mm.http://www2.nrm.se/en/svenska_fjarilar/a/amphipyra_berbera.html http://ukmoths.org.uk/show.php?bf=2298Mikkola K, Jalas I. Suomen perhoset. Yökköset 2. Suomen Perhostutkijain Seura. Otava 1979. ISBN 951-1-04297-1 s. 53 Hämypensasyökkönen muistuttaa huomattavan paljon yleisempää hohtopensasyökköstä (Amphipyra pyramidea), josta se tunnistettiin omaksi lajikseen vasta vuonna 1968. Joskus lajin varmistamiseksi perhosen genitaalien tutkiminen voi olla tarpeen. == Levinneisyys ja lentoaika == Lajin levinneisyysalue ulottuu Pohjois-Afrikasta Keski-Euroopan poikki Baltiaan ja eteläiseen Skandinaviaan. Suomessa hämypensasyökkönen on etelärannikon ja Lounais-Suomen laji, josta ei ole juurikaan havaintoja Pori–Kouvola-linjan pohjoispuolelta. Perhosia voi tavata heinäkuun lopulta syyskuun lopulle.http://www.insects.fi/Lepidoptera/Noctuidae/Amphipyra/berbera/Amphipyra%20berbera.htm == Elinympäristö ja elintavat == Laji on kosteapohjaisten, erityisesti tammea kasvavien lehto- ja sekametsien asukki. Sitä tavataan yleensä yksitellen, mutta voi olla sopivalla paikalla runsaskin. Perhoset lentävät hämärässä ja tulevat valolle, mutta huomattavasti helpommin syötille. Täysikasvuinen toukka koteloituu kotelokopan sisään maahan. Muna talvehtii. == Ravintokasvi == Toukka elää erityisesti tammilla (Quercus), mutta kelpuuttaa ravinnokseen myös muita lehtipuita. == Lähteet == == Aiheesta muualla == * lepiforum.de * ohjeita lajien A. pyramidea ja A. berbera erottamiseen * Moths and Butterflies of Europe and North Africa Luokka:Pensasyökköset
Evaristus Thatho Bitsoane

Evaristus Thatho Bitsoane (17. syyskuuta 1938 – 17. heinäkuuta 2010) oli lesotholainen roomalaiskatolinen piispa. Hänet vihittiin papiksi 19. joulukuuta 1964 ja nimitettiin Qacha's Nekin hiippakunnan piispaksi 17. heinäkuuta 1981. Piispaksi vihkiminen seurasi 11. lokakuuta. Pääkonsekraattorina toimi Alfonso Liguori Morapeli, jota avustivat George Francis Daniel ja Paul Khoarai.Catholic-Hierarchy.org: Bishop Evaristus Thatho Bitsoane Bitsoane johti hiippakuntaansa, kunnes kuoli 71 vuoden iässä. == Lähteet == Luokka:Lesotholaiset papit Luokka:Katoliset piispat Luokka:Vuonna 1938 syntyneet Luokka:Vuonna 2010 kuolleet
Suomenhierakka

Suomenhierakka (Rumex pseudonatronatus) on Euraasiassa kasvava hierakkalaji. == Ulkonäkö == Suomenhierakka kasvaa 50–120 senttimetriä korkeaksi. Se muistuttaa suuresti hevonhierakkaa (Rumex longifolius), josta se eroaa lehtien mitoissa ja hedelmäverhiöiden muodossa. Sen varsi on usein punainen ja ruusukelehdet suhteellisesti kapeammat kuin hevonhierakalla, ne ovat 15–30 cm pitkiä, pituus on 8–15 kertaa leveyden verran. Hedelmäverhiön muoto on tyveltä pyöreä, kärkipuolelta kolmiomainen. == Levinneisyys == Suomenhierakka esiintyy Suomessa, Ruotsissa, Baltiassa, Itä-Euroopassa, Venäjällä, Mongoliassa, Kazakstanissa ja Kiinassa. Laji kasvaa Suomessa melko harvinaisena alkuperäiskasvina Pohjanlahden merenrannoilla, paikoin Merenkurkussa se on aivan yleinen. Muualla Suomessa suomenhierakka on uustulokaskasvi, eteläisimmässä maassa jokseenkin yleinen. == Lähteet == == Aiheesta muualla == * ITIS: Rumex pseudonatronatus * United States Department of Agriculture (USDA): Rumex pseudonatronatus * Flora of China: Rumex pseudonatronatus Luokka:Hierakat
András Gárdos

thumb|András Gárdos, 2010. András Gárdos (s. 9. tammikuuta 1991) on unkarilainen jalkapalloilija, joka edustaa Englannin toiseksi korkeimmalla tasolla pelaavaa Sheffield Unitedia. Hän aloitti uransa unkarilaisen Ferencvárosi TC:n riveissä. Luokka:Unkarilaiset jalkapalloilijat Luokka:Elävät henkilöt Luokka:Vuonna 1991 syntyneet
Suomenröyhytatar

Suomenröyhytatar eli suomentatar (Koenigia × fennica, aiemmin Aconogonon × fennicum) on kurjentattariin kuuluva lajiristeymä, joka on alppiröyhytattaren eli alppitattaren (Koenigia alpina) ja laavaröyhytattaren eli laavatattaren (Koenigia weyrichii) risteymä. == Ulkonäkö ja koko == Suomenröyhytatar on kookas monivuotinen ruoho ja kasvaa 100–170 senttimetriä korkeaksi. Kantalajeistaan se muistuttaa enemmän laavaröyhytatarta, johon verrattuna suomenröyhytattaren lehdet ovat kapeammat ja alta vähemmän karvaiset. Kasvutapa on pensasmainen. Kasvi kukkii heinä–elokuussa kellanvalkoisin monikukkaisin röyhykukinnoin, jotka eivät haise hyvältä. == Levinneisyys == 2000-luvulla lajista on tullut Suomessa yleinen viljelykarkulainen, jota esiintyy villiintyneenä Lappia myöden. Se kasvaa karkulaisena tienvarsilla ja joutomailla. == Käyttö == Suomenröyhytatarta kasvatetaan Suomessa yleisenä koristekasvina ja käytetään muun muassa näkösuojakasvina koristepensaiden sijaan. Se on suomalainen perinnekasvi. == Lähteet == * * Hämet-Ahti, L., Kurtto, A., Lampinen, R., Piirainen, M., Suominen, J., Ulvinen, T., Uotila., P. & Väre, H. 2005: Lisäyksiä ja korjauksia Retkeilykasvion neljänteen painokseen – Lutukka 21:41–85. === Viitteet === Luokka:Kurjentattaret Luokka:Risteymät
Arduino Bertoldo

Arduino Bertoldo (30. joulukuuta 1932 – 3. huhtikuuta 2012) oli italialainen roomalaiskatolinen piispa. Hänet vihittiin papiksi 22. maaliskuuta 1958 ja nimitettiin Folignon hiippakunnan piispaksi 10. lokakuuta 1992. Piispaksi vihkiminen seurasi 21. marraskuuta. Pääkonsekraattorina toimi Divo Zadi, jota avustivat Giovanni Benedetti ja Decio Lucio Grandoni. Bertoldo asetettiin virkaansa 20. joulukuuta.Catholic-Hierarchy.org: Bishop Arduino Bertoldo Bertoldo jäi eläkkeelle 3. heinäkuuta 2008. == Lähteet == Luokka:Italialaiset piispat Luokka:Katoliset piispat Luokka:Vuonna 1932 syntyneet Luokka:Vuonna 2012 kuolleet
Junior Soprano

Corrado "Junior" Soprano on kuvitteellinen henkilö HBO:n tuottamassa tv- sarjassa Sopranos. Hänellä on mutkikas suhde sarjan päähenkilö Tony Sopranoon, jonka setä hän on. Junior ei ole naimisissa. ==Lähteet== HBO:n profiili: http://www.hbo.com/the-sopranos/cast-and-crew/corrado-junior- soprano/index.html Luokka:Televisiohahmot Luokka:Kuvitteelliset mafiosot
Luther (televisiosarja)

Luther on BBC:n tuottama englantilainen rikosdraamasarja, jonka pääosassa on Idris Elban esittämä rikosylikomisario John Luther. Sarja sai ensiesityksensä Isossa-Britanniassa BBC Onella vuonna 2010 ja sitä on tehty neljä tuotantokautta. Viidennen tuotantokauden kuvaukset alkoivat alkuvuodesta 2018. Suomessa sarjaa on esittänyt Yle TV2. Kriitikot ovat ylistäneet Idris Elbaa hänen roolistyöstään John Lutherina, ja hän on saanut roolistaan useita palkintoja. ==Juoni== Sarjan päähenkilö on lontoolainen poliisi, rikoskomisario John Luther (Idris Elba), joka työskentelee vakavien rikosten yksikössä. Luther on työlleen omistautunut, pakkomielteinen ja väkivaltainen poliisi. Luther maksaa kuitenkin kovaa hintaa omistautumisestaan: hän ei ole koskaan pystynyt pitämään siviilielämäänsä erossa tutkimistaan rikoksista. Lutherille työ on aina tärkeintä. Hänen omistautumisensa on sekä kirous että siunaus, niin hänelle itselleen että hänen läheisilleen. Sarjan ensimmäisessä jaksossa hän tutkii psykopaatti-murhaajaa Alice Morgania (Ruth Wilson). Luther ei kuitenkaan pysty pidättämään Alicea todistusaineiston puuttumisen vuoksi, mutta sarjan edetessä, Alicesta tulee sekä Lutherin vihollinen että kumppani. == Rooleissa == ==Vastaanotto== Roolistyöstään John Lutherina ylistetty Idris Elba on roolistaan Golden Globe -palkinnon kategoriassa Paras miespääosa minisarjassa tai televisioelokuvassa vuonna 2011, Critics’ Choice Television Awards -palkinnon, NAACP Image Awards -palkinnon sekä SAG-palkinnon. Sarja sai myös 11 Primetime Emmy -ehdokkuutta. ==Aiheesta muualla== * Luokka:2010-luvun brittiläiset draamasarjat Luokka:2010-luvun brittiläiset rikossarjat Luokka:BBC:n televisio-ohjelmat
Pedro Rubiano Sàenz

Pedro Rubiano Sáenz (13. syyskuuta 1932 – 15. huhtikuuta 2024Catholic- Hierarchy.org: Pedro Cardinal Rubiano Sàenz) oli kolumbialainen roomalaiskatolinen arkkipiispa ja kardinaali. Hänet vihki papiksi Julio Caicedo Téllez 8. heinäkuuta 1956, ja hänet nimitettiin Cúcutan hiippakunnan piispaksi 2. kesäkuuta 1971. Piispaksi vihkiminen seurasi 11. heinäkuuta. Pääkonsekraattorina toimi Ángelo Palmas, jota avustivat Alberto Uribe Urdaneta ja Alfredo Rubio Díaz. 26\. maaliskuuta 1983 Rubiano Sáenz sai nimityksen Calin arkkihiippakunnan koadjuuttoriarkkipiispaksi. 7. helmikuuta 1985 hänestä tuli Calin arkkipiispa. 27. joulukuuta 1994 hänet nimitettiin Bogotán arkkipiispaksi, jonka virkaan hänet asetettiin 11. helmikuuta 1995. Rubiano Sáenz ylennettiin kardinaaliksi 21. helmikuuta 2001. Hänet asetettiin Trasfigurazione di Nostro Signore Gesù Criston kardinaalipapiksi 25. helmikuuta. Hän osallistui vuoden 2005 konklaaviin. Hän jäi eläkkeelle 8. heinäkuuta 2010. == Lähteet == Luokka:Kolumbialaiset kardinaalit Luokka:Katoliset arkkipiispat Luokka:Vuonna 1932 syntyneet Luokka:Vuonna 2024 kuolleet
Baja Californian aavikko

Baja Californian aavikko on aavikkoalue Meksikossa, Kalifornian niemimaalla. Se käsittää niemimaan läntisen osan ja ulottuu sekä Baja Californian että Baja California Surin osavaltioihin. Pinta-alaltaan se on noin 77 000 neliökilometriä. Baja Californian aavikolla on monenlaisia elinympäristöjä, rannikkodyynejä, tasankoja ja vuoristoja. Korkeimmillaan aavikon keskisessä osassa vuoristoalueet kohoavat 1000–1500 metriin. Aavikko on eristyksissä muista vastaavista ympäristöistä, joten sinne on kehittynyt monia kotoperäisiä eliölajeja. Kaikkiaan alueella kasvaa lähes 500 kasvilajia ja elää 4 sammakkoeläin-, 43 matelija-, noin 200 lintu- ja yli 50 nisäkäslajia. Kasveista peräti 23 prosenttia on kotoperäisiä. Nisäkkäistä vain tällä alueella elävät taskuhyppyrottiin kuuluva Dipodomys gravipes ja siiseleihin kuuluva Spermophilus atricapillus. == Lähteet == Luokka:Pohjois-Amerikan aavikot Luokka:Meksikon maantiede
Huhtikuun tytöt

Huhtikuun tytöt on kirjailija Reijo Mäen Vares-kirjasarjan viidestoista osa. Se julkaistiin vuonna 2004. Kirjan nimi viittaa kolmeen nuoreen naiseen, jotka katosivat salaperäisesti Turussa huhtikuussa vuonna 1983. Tapaus on selvittämättömänä kansakunnan kollektiivinen trauma. Vares kaivelee tapausta aiheesta lehtijuttua tekevän toimittaja Ruuhion pyynnöstä ja löytää uusia johtolankoja, jotka vievät yllättäville ja vaikutusvaltaisille tahoille. Vares ratkaisee tapauksen lähinnä onnella. == Vastaanotto == Helsingin Sanomien Tommi Aitio arvioi Mäen dekkarien käyvän vuosi vuodelta levottomammiksi. Vares on supersankari, joka operoi sujuvasti reaalimaailman ja oman todellisuutensa lainalaisuuksien välisellä ei-kenenkään-maalla. Turun Sanomien Kimmo Rantasen arvion mukaan lörpöttely on aiempaa vähemmän tai sitten vitsit ovat parempia. Huhtikuun tytöt oli ilmestymisvuonnaan kolmanneksi myydyin kotimainen kaunokirja ja sitä ostettiin 82 900 kappaletta. == Elokuvaversio == Kirjasta on myös tehty elokuva Vares – Huhtikuun tytöt, joka tuli ensi-iltaan 20. huhtikuuta 2011. Sen on ohjannut Lauri Törhönen. Jussi Varesta esittää Antti Reini. ==Lähteet== Luokka:Suomalaiset rikosromaanit Luokka:Vuoden 2004 kirjat Luokka:Reijo Mäen kirjoittamat kirjat
Maria Bellucci

Maria Bellucci (s. 27. kesäkuuta 1977) on unkarilainen pornonäyttelijä. Hän aloitti näyttelemisen pornoelokuvissa 19-vuotiaana ja on näytellyt yli kahdessasadassa elokuvassa. ==Lähteet== * Maria Bellucci IAFD-tietokannassa ==Viitteet== Luokka:Unkarilaiset pornonäyttelijät Luokka:Vuonna 1977 syntyneet Luokka:Elävät henkilöt
Kuba Giermaziak

Jakub "Kuba" Giermaziak (s. 9. heinäkuuta 1990 Gostyń, Puola) on puolalainen moottoriurheilija. == Ura == Giermaziak aloitti formulauransa vuonna 2007 Eurocup Formula Renault 2.0-sarjassa. Hän ajoi Motopark Academy-tallissa. Giermaziak sijoittui ensimmäisellä kaudellaan sarjassa kymmenenneksi. Hän jatkoi sarjassa vuonna 2008, mutta jäi sarjan 18:ksi. Hän ajoi samalla kaudella Formula Renault 2.0 NEC-sarjassa ottaen 5 palkintokorokesijaa ja sijoittuen sarjan kuudenneksi. Giermaziak jatkoi vielä kolmannen kauden Eurocup Formula Renault-sarjassa. Hän ajoi yhden palkintokorokesijan ja sijoittui sarjan loppupisteissä yhdeksänneksi. Vuonna 2010 Giermaziak siirtyi ajamaan Porsche Supercup-sarjaa. Siellä hän sijoittui sarjan 10:ksi. Giermaziak jatkoi sarjassa vuonna 2011. Hän saavutti kaksi voittoa sarjasta ja sijoittui sarjan kolmanneksi. Hän oli ajanut samana vuonna myös Formula 3 Euroseries-sarjassa. Vuonna 2012 Giermaziak jatkoi Porsche Supercupissa sijoittuen loppupisteissä seitsemänneksi. Vuonna 2013 hän saavutti kaksi kolmossijaa kauden aikana sijoittuen sarjan viidenneksi. Vuonna 2014 Giermaziak keräsi kaksi paalupaikkaa ja kolme voittoa sijoittuen sarjan toiseksi. Vuonna 2016 hän ajoi kaksi kilpailua European Le Mans Series -sarjassa LMP2-luokassa. Vuodesta 2021 alkaen hän on ajanut Nürburgring Langstrecken Serie (NLS) -sarjassa. == Lähteet == Luokka:Porsche Supercup -kuljettajat Luokka:American Le Mans Series -kuljettajat Luokka:Puolalaiset autourheilijat Luokka:Vuonna 1990 syntyneet Luokka:Elävät henkilöt
Raven Alexis

Raven Alexis (28. tammikuuta 1987 – 23. maaliskuuta 2022) oli yhdysvaltalainen pornonäyttelijä. Hänen aktiivinen uransa oli vuosina 2009–2011. Alexis väitti vuonna 2011 sairastavansa muun muassa aivoihin levinnyttä maksasyöpää. Hänen myöhempi väitteensä täydellisestä paranemisesta synnytti laajalle levinneitä huhuja, joiden mukaan koko syöpätarina oli keksitty. Alexis kuoli 23. maaliskuuta 2022 Las Vegasissa ollessaan hoidettavana sairaalassa Crohnin taudin ja muiden vatsavaivojen vuoksi. ==Lähteet== Luokka:Yhdysvaltalaiset pornonäyttelijät Luokka:Vuonna 1987 syntyneet Luokka:Vuonna 2022 kuolleet
Fidèle Nsielele Zi Mputu

Fidèle Nsielele Zi Mputu (s. 21. heinäkuuta 1950 Kinshasa) on kinshasankongolainen roomalaiskatolinen piispa. Hänet vihittiin papiksi 26. syyskuuta 1976 ja nimitettiin Kisantun hiippakunnan piispaksi 10. kesäkuuta 1994. Piispaksi vihkiminen seurasi 25. syyskuuta 1994. Pääkonsekraattorina toimi Frédéric Etsou-Nzabi-Bamungwabi, jota avustivat Gabriel Kembo Mamputu ja Joachim Mbadu Kikhela Kupika.Catholic-Hierarchy.org: Bishop Fidèle Nsielele Zi Mputu == Lähteet == Luokka:Kinshasankongolaiset papit Luokka:Katoliset piispat Luokka:Vuonna 1950 syntyneet Luokka:Elävät henkilöt
Gabriel Kembo Mamputu

Gabriel Kembo Mamputu (19. syyskuuta 1935 Madimba-Kimfinda – 26. elokuuta 2016) oli kinshasankongolainen roomalaiskatolinen piispa. Hänet vihittiin papiksi 23. kesäkuuta 1963 ja nimitettiin Matadin hiippakunnan piispaksi 21. kesäkuuta 1988. Piispaksi vihkiminen seurasi 2. lokakuuta. Pääkonsekraattorina toimi Joseph-Albert Malula, jota avustivat Laurent Monsengwo Pasinya ja Antoine Mayala ma Mpangu.Catholic-Hierarchy.org: Bishop Gabriel Kembo Mamputu Kembo Mamputu jäi eläkkeelle 21. syyskuuta 2010. == Lähteet == Luokka:Kinshasankongolaiset papit Luokka:Katoliset piispat Luokka:Vuonna 1935 syntyneet Luokka:Vuonna 2016 kuolleet
Antoine Mayala ma Mpangu

Antoine Mayala ma Mpangu (3. maaliskuuta 1926 – 31. maaliskuuta 1993) oli kinshasankongolainen roomalaiskatolinen piispa. Hänet vihittiin papiksi 14. heinäkuuta 1957 ja nimitettiin Kisantun hiippakunnan koadjuuttoripiispaksi sekä Flenucletan titulaaripiispaksi 30. elokuuta 1971. Piispaksi vihkiminen seurasi 21. marraskuuta. Pääkonsekraattorina toimi Bruno Torpigliani, jota avustivat Pierre Kimbondo ja Simon N'Zita Wa Ne Malanda.Catholic- Hierarchy.org: Bishop Antoine Mayala ma Mpangu 27\. huhtikuuta 1973 Mayala ma Mpangusta tuli Kisantun piispa, jona hän toimi kuolemaansa saakka. == Lähteet == Luokka:Kinshasankongolaiset papit Luokka:Katoliset piispat Luokka:Vuonna 1926 syntyneet Luokka:Vuonna 1993 kuolleet
Bruno Torpigliani

Bruno Torpigliani (15. huhtikuuta 1915 – 2. toukokuuta 1995) oli italialainen roomalaiskatolinen arkkipiispa. Hänet vihittiin papiksi 24. lokakuuta 1937 ja nimitettiin Mallianan titulaariarkkipiispaksi sekä apostoliseksi nuntiukseksi El Salvadoriin ja Guatemalaan 1. syyskuuta 1964. Piispaksi vihkiminen seurasi 25. lokakuuta. Pääkonsekraattorina toimi Amleto Giovanni Cicognani, jota avustivat Antonio Samorè ja Telesforo Giovanni Cioli.Catholic-Hierarchy.org: Archbishop Bruno Torpigliani 3\. elokuuta 1968 Torpigliani sai nimityksen apostoliseksi nuntiukseksi Kongoon ja 6. kesäkuuta 1973 Filippiineille. Hän osallistui Vatikaanin toiseen kirkolliskokoukseen. Hän jäi eläkkeelle huhtikuussa 1990. == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1915 syntyneet Luokka:Vuonna 1995 kuolleet
Hyvelänjärvi

Hyvelänjärvi on kuivatettu järvi Nummen kirkonkylän itäpuolella nykyisen Lohjan alueella. Se kuivatettiin viljelykselle 1850-luvulla. Paikka tulvii edelleen keväisin ja on lintujen muuttomatkallaan suosima levähdypaikka. , Tringa.fi, viitattu 11.9.2011 ==Lähteet== Luokka:Karjaanjoen vesistö Luokka:Lohjan luonto Luokka:Suomen kuivatetut järvet Luokka:Nummen järvet
Iro Haarla

Iro Helena Maaria Haarla-Krokfors (s. 7. marraskuuta 1956 Tampere) on suomalainen jazzpianisti, -harpisti, -kosketinsoittaja, säveltäjä ja yhtyeenjohtaja. Hän opiskeli pianonsoittoa ja säveltämistä Sibelius- Akatemiassa Helsingissä 1970-luvulla. Hän soitti puolisonsa Edward Vesalan yhtyeissä 1970-luvun loppupuolelta saakka ja toimi myös Vesalan musiikin sovittajana. Vesalan kuoltua 1999 Haarla aloitti soolouran. Hän on soittanut myös muun muassa RinneRadion ja UMO Jazz Orchestran kanssa. Haarlan nykyinen puoliso on basisti Ulf Krokfors. Suomen Jazzliitto myönsi Haarlalle vuoden 2006 Yrjö-palkinnon.Iro Haarla, Jazzfinland.fi Musiikkiarkisto myönsi Haarlalle vuonna 2020 Suomen Jazzlegenda -palkinnon.Suomen Jazzlegenda -palkinnot Wiola Talvikille ja Iro Haarlalle Hänelle myönnettiin taiteilijaeläke vuonna 2020. == Diskografia == * Juhani Aaltonen: Springbird (1979) * Edward Vesala: Neitsytmatka (1981) * Edward Vesala: Heavy Life (1980) * Edward Vesala – Arto Melleri: Mau-Mau (1982) * Edward Vesala: Bad Luck, Good Luck (1983) * Edward Vesala: Kullervo (1985) * Edward Vesala Sound & Fury: Lumi (1986) * Rinneradio: Rinne Radio (1988) * Edward Vesala Sound & Fury: Ode to the Death of Jazz (1989) * Vesala Klaani: Afrikan Tähdet (1989) * Edward Vesala Sound & Fury: Invisible Storm (1991) * Jimi Sumén: Paintbrush, Rock Penstemon (1991) * Edward Vesala Sound & Fury: Nordic Gallery (1994) * Pepa Päivinen: Saxigon (1997) * Iro Haarla – Pepa Päivinen Duo: Yarra, Yarra (2001) * Terje Isungset: Iceman Is (2001) * Rolling Thunder: Live in Japan (2002) * Meri Tiitola –cd (2003) * Tapani Rinne: Nectic (2003) * Uffe Krokfors – Iro Haarla Duo: The Heart of a Bird (2003) * Slowhill: Fennika (2005) * Iro Haarla – Ulf Krokfors: Penguin Beguine (2005) * Iro Haarla Quintet: Northbound (2005) * UMO with Juhani Aaltonen, Raoul Björkenheim & Iro Haarla: The Sky is Ruby (2007) * Juhani Aaltonen Quartet: Conclusions (2009) * Wimme: Mun (2010) * Iro Haarla Quintet: Vespers (2011) * Matti Johannes Koivu: Toisen maailman nimi (2011) * Iro Haarla Sextet: Kolibri (2013) * Juhani Aaltonen & Iro Haarla: Kirkastus (2015) * Iro Haarla Quintet & NorrlandsOperans Symfoniorkester: Ante Lucem (2016) * Hot Heros feat. Iro Haarla: Vodjanoi (2020) * Iro Haarla Ouranos Ensemble: Under the Firmament (2024) == Lähteet == * Äänitearkisto. * Iro Haarla. Klassinen.fi. * Iro Haarla Biography. Allmusic.com. * Iro Haarlan sivusto. ===Viitteet=== ==Aiheesta muualla== * Iro Haarla elää musiikillista unelmaansa. Yle Areena. * Iro Haarla – biografia. Suomen Jazzliitto. * Iro Haarla radio-ohjelmassa Kuusi kuvaa, 8.7.2017 Yle Luokka:Suomalaiset jazzmuusikot Luokka:Suomalaiset säveltäjät Luokka:Vuonna 1956 syntyneet Luokka:Elävät henkilöt
Lattayökkönen

Lattayökkönen (Amphipyra tragopoginis) on loppukesän yleinen yöperhonen. == Koko ja ulkonäkö == Lattayökkönen on varsin ”tavallisennäköinen” laji, joka on kuitenkin helppo tunnistaa. Etusiivet ovat tummanruskeat mutta kauttaaltaan tumman kehnän peittämät, vain kärkiosastaan hieman vaaleammat. Siiven pinta on voimakkaasti kiiltävä. Hyvin tunnusomaisena piirteenä etusiiven keskivaiheilla on kolmesta mustasta pisteestä muodostuva kuvio. Takasiivet ovat harmaanruskeat, tyviosastaan vaaleammat. Siipiväli on 33-41 mm.http://www2.nrm.se/en/svenska_fjarilar/a/amphipyra_tragopoginis.htmlhttp://ukmoths.org.uk/show.php?bf=2299Mikkola K, Jalas I. Suomen perhoset. Yökköset 2. Suomen Perhostutkijain Seura. Otava 1979. ISBN 951-1-04297-1 s. 54-55 == Levinneisyys ja lentoaika == Lattayökköstä tavataan Euroopassa Portugalista ja Britteinsaarilta läntiseen Siperiaan ja Pohjois- Intiaan.http://www.nhm.uio.no/fakta/zoologi/insekter/norlep/noctuidae/tragopoginis.html Ihmisen mukana lattayökkönen on levinnyt myös Pohjois- Amerikkaan.http://bugguide.net/node/view/13301 Suomessa se on yleinen laji, jota tavataan ainakin Kemin korkeudelle saakka. Perhonen lentää elokuun alusta syyskuun lopulle lennon huipun osuessa syyskuun alkuun.http://www.insects.fi/Lepidoptera/Noctuidae/Amphipyra/tragopoginis/Amphipyra%20tragopoginis.htm == Elinympäristö ja elintavat == Lattayökkönen on erityisesti kulttuuriympäristöissä viihtyvä perhonen, jota tavataan kuitenkin myös metsissä ja jopa soilla. Perhonen lentää pimeän turvin ja tulee helposti sekä valolle että syötille. Toukkia tavataan touko-kesäkuussa. Täysikasvuisena toukka laskeutuu maahan, rakentaa itselleen kotelokopan ja koteloituu sen sisään. Muna talvehtii. Lattayökkönen lepää tunnusomaisesti siivet leveässä asennossa ja pää alaspäin. Jos lepäävää perhosta häiritään, se pakenee mieluummin juosten kuin nousee lentoon. == Ravintokasvi == Toukka on polyfagi ja elää monilla ruohovartisilla kasveilla. == Lähteet == == Aiheesta muualla == * lepiforum.de * Moths and Butterflies of Europe and North Africa Luokka:Pensasyökköset
Imelda May

Imelda Mary Higham (o.s. Clabby, s. 10. heinäkuuta 1974), joka tunnetaan taiteilijanimellä Imelda May, on irlantilainen laulaja ja muusikko. Hän aloitti muusikon uransa 16-vuotiaana ja julkaisi debyyttialbuminsa vuonna 2005. Hän soittaa myös bodhránia ja kitaraa. Hän sai parhaan naisartistin Meteor Awards -palkinnon vuonna 2009. May oli avioliitossa muusikko Darrel Highamin kanssa ja heillä on yhteinen lapsi. Highamin soololevyllä High Class Baby May lauloi kaksi laulua, jotka äänitettiin helsinkiläisessä Hideout- studiossa vuonna 1998. == Studioalbumit == * No Turning Back (2005) * Love Tattoo (2008) * Mayhem (2010) * Tribal (2014)http://radiosi.eu/shows/fresh- cut/article/Imelda-May-Its-Good-To-Be- Alive/http://www.allmusic.com/album/tribal-mw0002630309 * Life Love Flesh Blood (2017) * 11 Past the Hour (2021) == Singlet == * Johnny Got a Boom Boom (2009) * Big Bad Handsome Man (2009) * Psycho (2010) * Mayhem (2010) * Kentish Town Waltz (2010) * Inside Out (2011) * Sneaky Freak (2011) * Road Runner (2011) * Make a Wish (2011) * It's Good To Be Alive (2014) * Wild Woman (2014)http://www.kentonline.co.uk/whats-on/news/rockabilly-star-imelda-may- is-17830/ * Call Me (2016) * Black Tears (2017, Jeff Beckin kanssa) * Should've Been You (2017) * Just One Kiss (2021, Noel Gallagherin ja Ronnie Woodin kanssa) == Lähteet == == Aiheesta muualla == Luokka:Irlantilaiset muusikot Luokka:Vuonna 1974 syntyneet Luokka:Elävät henkilöt
Jelena Šalygina

Jelena Jevgenjevna Šalygina (, s. 15. joulukuuta 1986 Šymkent, Kazakstanin SNT, Neuvostoliitto) on kazakstanilainen naispainija, olympia- ja MM- mitalisti, Aasian kisojen kultamitalisti ja Aasian mestari. Hän on ensimmäinen kazakstanilainen naispainin olympiamitalisti. 55-67 kilogramman painoluokissa kilpaillut Šalygina on voittanut painijanurallaan sarjan 63 kg olympiapronssia Pekingistä 2008 ja kolme MM-mitalia. Lisäksi hän on voittanut Aasian kisojen kultaa ja Aasian-mestaruuskilpailuista neljä mitalia, joista yhden kultaisen. == Lähteet == * Profiili foldeak.com:in painitietokannassa * Profiili FILA:n sivustolla * Yelena Shalygina Biography and Olympic Results Sports Reference LLC. Luokka:Kazakstanilaiset naispainijat Luokka:Kazakstanilaiset olympiamitalistit Luokka:Vuonna 1986 syntyneet Luokka:Elävät henkilöt
Yousaf Raza Gilani

Yousaf Raza Gilani () (s. 9. kesäkuuta 1952) on Pakistanilainen poliitikko, joka oli maansa pääministeri 2002-2012. Hän on myös Pakistanin kansanpuolueen (PPP) varapuheenjohtaja. Gilanin pääministerikausi alkoi 25. maaliskuuta 2008. Parlamentin puhemiehenä aiemmin toiminut Gilani sai äänestyksessä 264 edustajan tuen 342-paikkaisessa parlamentissa. Hänen ainoa kilpailijansa, Pervez Musharrafia tukeva ehdokas sai 42 ääntä. Gilani istui vankilassa 2001–2006 syytettynä korruptiosta. Gilanin mukaan syytteet olivat Musharrafin hallinnon poliittisista syistä tekaisemia. == Lähteet == Luokka:Pakistanin pääministerit Luokka:Vuonna 1952 syntyneet Luokka:Elävät henkilöt
Jouni Joensuu

Jouni Joensuu (s. 21. lokakuuta 1962 Pori) on suomalainen jalkapallovalmentaja. Pelaajaurallaan Joensuu edusti Porin Ässiä ja Porin Palloilijoita. Vuosina 1999–2000 Joensuu valmensi Musan Salamaa jalkapallon Ykkösessä, jonka jälkeen hänet nimitettiin Veikkausliigassa pelanneen FC Jazzin päävalmentajaksi kaudeksi 2001. Joensuu kuitenkin erotettiin jo heinäkuussa ja hänen tilalleen nimettiin Jussi Ristimäki. PoPan ja FJK:n jälkeen hän siirtyi vuonna 2005 valmentamaan Naisten Ykkösessä pelaavaa NiceFutista. Joukkueen päävalmentajana Joensuu toimi yhteensä kuuden kauden ajan nostaen seuran vuonna 2007 Naisten Liigaan. Vuonna 2011 Joensuu nimitettiin elokuun alusta lukien kahden kuukauden ajaksi Kakkosessa pelaavan FC Jazzin päävalmentajaksi tehtävästä erotetun Risto Virtasen tilalle. Lokakuusta 2011 lähtien hän toimi FC Jazzin toiminnanjohtajana. Kaudeksi 2014 hänet nimitettiin jälleen seuran päävalmentajaksi kahden vuoden sopimuksella. Jouni Joensuu on myös koko 2000-luvun toiminut Kuninkaanhaan Urheilulukion ja sen lakkauttamisen jälkeen Porin suomalaisen yhteislyseon lukion jalkapallolinjan valmentajana. Lisäksi hän on ollut Suomen Palloliiton Satakunnan piirin nuorisoakatemian valmennusjohdossa. Hänen poikansa Jesse Joensuu on jääkiekkoilija, joka kuului Suomen vuoden 2011 maailmanmestarijoukkueeseen. ==Lähteet== Luokka:Suomalaiset jalkapallovalmentajat Luokka:Vuonna 1962 syntyneet Luokka:Elävät henkilöt
Kuusiston kirkko

Kuusiston kirkko (ruots. Kustö kyrka) on Kaarinan kaupungissa, Kuusiston saarella sijaitseva suorakaiteenmuotoinen, yksilaivainen, hirrestä rakennettu pitkäkirkko. Nykyinen kirkko rakennettiin vuonna 1792 korkealle mäelle, jolla aiemmin sijaitsi vanhempi kirkkorakennus. Kirkko kuuluu Kaarinan seurakuntaan. Museovirasto on luokitellut Kuusiston kirkon ja sitä ympäröivän avoimen viljelysmaiseman valtakunnallisesti merkittäväksi rakennetuksi kulttuuriympäristöksi. == Kuusiston kaksi kirkkoa == left|thumb|upright|Sankarihaudat kesällä 2011. Vuosina 1939–1944 Isänmaan puolesta kaatuneiden muistoksi. Ensimmäinen kirkko Kuusistoon rakennettiin vuonna 1653 tai pian sen jälkeen, sillä tuona vuonna kuusistolaiset saivat tuomiokapitulilta luvan kappelin eli saarnahuoneen pystyttämiseksi saarelleen. Tämä kappeli oli kuitenkin 1700-luvun alussa niin huonossa kunnossa, että se purettiin ja nykyinen kirkko rakennettiin tilalle. Vanhasta kirkosta on säilynyt saarnastuoli katoksineen. === Aikaisempi muutos ja entistävä korjaus === Yksinkertainen saaristolaiskirkko muuttui uusgoottilaistyyliseksi sekä sisältä että ulkoa arkkitehti Helge Ranckenin suunnittelemissa korjautöissä, jotka valmistuivat 1900. Muun muassa alkuperäiset pystylaudoitukset muutettiin vaakalaudoituksiksi. Vuosina 1973–1974 tehdyssä korjauksessa kirkko palautettiin mahdollisimmän lähelle alkuperäisasua. Entistämisen suunnitteli arkkitehti Pekka Pitkänen. Korjauksessa otettiin esiin ja entistettiin 1700-luvun kangastapetti, johon on maalattu punaista marmoria jäljittelevät korinttilaispylväät. Osa kirkossa näkyvistä tapeteista on kopioita ja alkuperäiset on siirretty kansallismuseoon. === Sisätilat === Alttari ja sen kehys on tehty 1790-luvulla. Alttaritaulu on kaksiosainen. Alaosan Ehtoollisen asettaminen vuodelta 1795 on G. Schweidelin jäljennös Rubensin teoksesta. Yläosan maalauksen Jeesuksesta ristillä arvellaan olevan kopio Christoph Schwartzin maalauksesta. Kirkossa oli 1900-luvulla alttaritauluna Jeesuksen syntymä, Alexandra Frosterus-Såltinin maalaus vuodelta 1912. Se on sijoitettu urkuparvelle. Kirkon urut on rakentanut espoolainen Urkurakentamo Veikko Virtanen vuonna 2010. Uruissa on 12 äänikertaa ja ne on tehty 1800-luvun suomalaisten urkujen mallin mukaiseksi. == Kellotapuli ja ympäristö == Kirkkomaata ympäröi harmaakivistä tehty aita. Kiviaidan ulkopuolella sijaitsee erillinen kellotapuli vuodelta 1763. Lisäksi kirkon lähettyvillä sijaitsee entinen lukkarin talo Kanttorila, joka on nykyisin käytössä seurakuntatilana. == Lähteet == == Aiheesta muualla == Luokka:Kaarinan rakennukset ja rakennelmat Luokka:Kaarinan historia Luokka:Suomen puiset pitkäkirkot Luokka:Varsinais-Suomen kirkkorakennukset Luokka:Kuusisto Luokka:Suomen 1700-luvulla rakennetut rakennukset ja rakennelmat
Tiera (romaani)

Tiera on Timo Parvelan kirjoittama romaani. Teoksen kustansi Tammi vuonna 2008. Kirja on toinen Sammon vartijat -sarjan kirja. == Vastaanotto == Kirja otettiin vastaan hyvin ja sitä onkin kuvailtu sanoin: Sekä: == Lähteet == * Www.tammi.fi Viitattu 12.9.2011 * Www.kirjaseuranta.fi: Tiera Viitattu 12.9.2011 * Kirjavinkit.fi: Viitattu 21.9.2011 === Viitteet === ==Aiheesta muualla== * Kirjasampo Luokka:Timo Parvelan teokset Luokka:Suomalaiset nuorten fantasiaromaanit Luokka:Vuoden 2008 kirjat Luokka:Mytologia populaarikulttuurissa